Custom Its Friday Baby Men's Long Sleeve Pajama Set By Disgus_thing - Artistshot
ArtistShot sku_292331_129 sku_292331_129 sku_292331_129 Bendeskietery duur voort in PE | Maroela Media
Bendeskietery duur voort in PE
ŉ Negende persoon is Woensdag dood tydens ŉ skietery tussen bendes in Port Elizabeth wat reeds die afgelope maand lank voortduur.
Die 24-jarige man se afsterwe kom minder as 24 uur ná Yannivk Jacobs (30) Dinsdagaand dood is toe sy by haar voordeur by haar huis in Steenbokstraat in Gelvandale geskiet is.
Die man is in Standfordweg geskiet oorkant ŉ gebied wat deur plaaslike inwoners as “Die Gaat” bekend staan, die kern van Helenvale – berug vir dwelm- en bendebedrywighede.
Nog skote is afgevuur terwyl verslaggewers op die toneel was. Die polisie het versterkings ontbied en amptelike voertuie het op nóg ŉ skietvoorval reageer.
Kol. Priscilla Naidu, woordvoerder van die polisie, het gesê ŉ donkerblou VW Golf met drie insittendes het na bewering in Standfordweg gery toe die motor naby Die Gaat onklaar geraak het. “Een van die persone het die motor verlaat, in ŉ taxi geklim en weggery terwyl die ander twee in die motor bly sit het. ŉ Goudkleure VW Golf het glo daar naby stilgehou en vyf persone het uitgeklim. Twee van die persone het die blou Golf genader en op die insittendes losgebrand.”
Die 24-jarige man is in die nek getref en hy is op die toneel dood verklaar. ŉ 22-jarige man is verskeie kere in sy bene geskiet. Hy is na ŉ hospitaal geneem vir verdere behandeling.
Die provinsiale bendeondersoek-eenheid ondersoek ŉ saak van moord en poging tot moord.
Maroela Media het vroeër berig Ruaan Willemse (8), Deacon van Rooyen (16) en Chadwin Calvert (17) is tydens ŉ skietery by ŉ huis in Capuletstraat oorlede. Keenan Louw (26), wat ook in die huis was, het later aan sy beserings beswyk. Die motief vir die skietery is nog nie bekend nie.
ŉ Saak van aanranding is intussen by die Gelvandale-polisiestasie aanhangig gemaak toe ŉ verslaggewer van die African News Agency (ANA) na bewering deur ŉ polisiebeampte op die toneel van Woensdag se skietery hardhandig hanteer is. Sy was besig om beeldmateriaal te verfilm toe die beampte haar selfoon gegryp het. Sy het ŉ video van die beampte geskiet toe hy ŉ kamera van ŉ fotograaf van Die Burger, Lulama Zenzile, wou konfiskeer.
Nog drie vas ná groot dwelmklopjag in Somerset-Wes
Lyk my dat SAPD onbevoeg is of bang is vir die bendes. Anargie is SA se voorland.